ທະຫານໄທ 2 ຄົນບາດເຈັບສາຫັດ
ທະຫານໄທ 2 ຄົນ ໄດ້ຮັບ ບາດເຈັບສາຫັດ ຍ້ອນຖືກລູກປືນໃຫຍ່ ຂອງທະຫານມຽນມາ.
ທະຫານໄທ 2 ຄົນໄດ້ຮັບບາດເຈັບສາຫັດໃນຕົ້ນສັບປະດານີ້ຈາກການຍິງປືນໃຫຍ່ໂຈມ ຕີຢ່າງໜັກຂອງພວກທະຫານມຽນມາໃສ່ເລາະຕາມເຂດຊາຍແດນຕິດກັບໄທນັ້ນ ເຫດການດັ່ງກ່າວເກີດຂຶ້ນໃນວັນຈັນມື້ກ່ອນນີ້ ໃນຂະນະທີ່ລົດບັນທຸກທະຫານໄທຄັນ ນຶ່ງກໍາລັງທໍາການລາດຕາເວນຢູ່ທີ່ເມືອງແມ່ສອດໃນຈັງຫວັດຕາກ ພວກທະຫານມຽນ ມາ ກໍາລັງຍິງປືນໃສ່ພວກທະຫານທີ່ເປັນພັນທະມິດຫຼືຢູ່ຖັນແຖວດຽວກັນກັບກຸ່ມກະບົດ ກອງທັບປະຊາທິ ປັດຊາວພຸດກະຫລ່ຽງນັ້ນ ເວລານີ້ພວກທະຫານໄທ 2 ຄົນທີ່ໄດ້ຮັບບາດເຈັບກໍາລັງຮັບການປິ່ນປົວບາດແຜຢູ່ໃນໂຮງ ໝໍເມືອງແມ່ສອດຂອງໄທ ກຸ່ມກະບົດທະຫານບ້ານຊາວກະຫລ່ຽງໄດ້ປະທະກັນເລື້ອຍໆກັບພວກທະຫານລັດຖະບານມຽນມາຢູ່ເລາະຕາມຊາຍແດນ ລະຫວ່າງມຽນມາຕິດກັບໄທນັ້ນ ພວກກະບົດຊາວກະຫລ່ຽງໄດ້ຍຶດເອົາອາຄານຫລາຍຫລັງໃນເມືອງຊາຍແດນເມຍວະດີໃນເດືອນພະຈິກປີຜ່ານມາ ຊຶ່ງ ໄດ້ພາໃຫ້ເກີດການຕໍ່ສູ້ກັນເປັນເວລາ 2 ມື້ກັບພວກທະຫານມຽນມາທີ່ເຮັດໃຫ້ພວກຊາວບ້ານປະມານ 2 ໝື່ນຄົນຕ້ອງອົບພະຍົບເຂົ້າໄປອາໄສຢູ່ໃນໄທນັ້ນ